**Σχόλια του Διοικητικού Συμβουλίου**

**της εταιρείας «ΙΝΤΕΡΤΕΚ Α.Ε. – ΔΙΕΘΝΕΙΣ ΤΕΧΝΟΛΟΓΙΕΣ»**

**σύμφωνα με το άρθρο 27 παρ.3 εδ. δ’ του Κ.Ν. 2190/1920**

**σχετικά με τα θέματα της ημερήσιας διάταξης**

**της Τακτικής Γενικής Συνέλευσης της 27.06.2014.**

**Θέμα 1ο: Υποβολή και έγκριση της ετήσιας Οικονομικής Έκθεσης της εταιρικής χρήσης 01/01/2013 - 31/12/2013, στην οποία περιλαμβάνονται οι Ετήσιες Οικονομικές Καταστάσεις της χρήσης αυτής μετά των σχετικών Εκθέσεων και Δηλώσεων του Διοικητικού Συμβουλίου και των Ελεγκτών.**

Η Γενική Συνέλευση καλείται να εγκρίνει τις ανηρτημένες στην ιστοσελίδα της εταιρείας (www.intertech.gr) Ετήσιες Οικονομικές Καταστάσεις και τις Εκθέσεις του Διοικητικού Συμβουλίου και του Ορκωτού Ελεγκτή Λογιστή.

**Θέμα 2ο: Έγκριση διάθεσης αποτελεσμάτων της εταιρικής χρήσης 01/01/2013 - 31/12/2013 και της πρότασης του Διοικητικού Συμβουλίου περί μη διανομής μερίσματος.**

Η Γενική Συνέλευση καλείται να εγκρίνει την πρόταση περί μη διανομής μερίσματος για τη χρήση 01/01/2013 - 31/12/2013.

**Θέμα 3ο: Απαλλαγή των μελών του Διοικητικού Συμβουλίου, καθώς και απαλλαγή των Ελεγκτών, από κάθε ευθύνη αποζημιώσεως για τις Ετήσιες Οικονομικές Καταστάσεις και τα πεπραγμένα (διαχείριση) της εταιρικής χρήσης 01/01/2013 - 31/12/2013.**

Η Γενική Συνέλευση καλείται ν’ αποφανθεί δι’ ειδικής ψηφοφορίας περί της ανωτέρω απαλλαγής, σύμφωνα με το άρθρο 35 του Κ.Ν. 2190/1920.

**Θέμα 4ο: Έγκριση των αμοιβών των μελών του Διοικητικού Συμβουλίου για την εταιρική χρήση 01/01/2013 - 31/12/2013 και προέγκριση αμοιβών για την επόμενη εταιρική χρήση 2014 (01/01/2014 - 31/12/2014).**

Η Γενική Συνέλευση καλείται να εγκρίνει την αμοιβή του Μέλους του Δ.Σ. και Δ/νοντος Συμβούλου κ. Δημ Πολιτοπούλου, καθώς και του ανεξάρτητου μη εκτελεστικού Μέλους κ. Λ. Ε. Αλβέρτη (πέραν των οποίων δεν χορηγήθηκαν άλλες αμοιβές/αποζημιώσεις σε οποιοδήποτε άλλο Μέλος) και να προεγκρίνει τυχόν αμοιβές των μελών του Δ.Σ. για τη χρήση 2014, σύμφωνα με του αρθρ. 24 παρ. 2 κ.ν. 2190/1920.

**Θέμα 5ο: Διορισμός Τακτικών και Αναπληρωματικών Ορκωτών Ελεγκτών για την επόμενη εταιρική χρήση 2014 (01/01/2014 - 31/12/2014) και ορισμός της αμοιβής τους.**

Η Γενική Συνέλευση καλείται να εκλέξει ένα (1) τακτικό και ένα (1) αναπληρωματικό Ορκωτό Ελεγκτή Λογιστή, σύμφωνα με τα άρθρα 36 επ. του Κ.Ν. 2190/1920 και να καθορίσει την αμοιβή τους. Προτείνονται ως Τακτικός Ελεγκτής ο κ. Νικόλαος Μουστάκης (ΑΜ ΕΛΤΕ 1535) και ως Αναπληρωματικός ο κα Μαρία Άννα Μιχελινάκη (ΑΜ ΣΟΕΛ 3325), της Ελεγκτικής Εταιρείας «ΕΥΘΥΝΟΙ ΟΡΚΩΤΟΙ ΕΛΕΓΚΤΕΣ ΑΕ».

**Θέμα 6ο: Παροχή αδείας, σύμφωνα με το άρθρο 23, παράγραφος 1 του κ.ν. 2190/1920, στα μέλη του Διοικητικού Συμβουλίου της εταιρείας για την συμμετοχή τους σε Διοικητικά Συμβούλια ή στην Διεύθυνση εταιρειών συνδεδεμένων με την εταιρεία, κατά την έννοια του άρθρου 42ε, παράγραφος 5 του κ.ν. 2190/1920.**

Το Διοικητικό Συμβούλιο εισηγείται στη Γενική Συνέλευση τη χορήγηση αδείας, σύμφωνα με

την παρ. 1 του άρθρου 23 του κ. ν. 2190/20, στα μέλη του Διοικητικού Συμβουλίου της εταιρείας και στα στελέχη των Διευθύνσεων της εταιρείας, προκειμένου να μετέχουν με οποιαδήποτε ιδιότητα σε Διοικητικά Συμβούλια ή στην Διεύθυνση εταιρειών συνδεδεμένων με την Εταιρεία, κατά την έννοια του άρθρου 42ε, παράγραφος 5 του κ.ν. 2190/1920.